Author: administrator
Last saved by: Gašparíková, Jarmila
Company: Abyss

Dôvodová správa

A. Všeobecná časť

Ministerstvo zdravotníctva Slovenskej republiky predkladá návrh zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene zákona č. 34/2011 Z. z., ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov ako iniciatívny materiál z dôvodu, že hrozia štátu značné hospodárske škody v súvislosti s prebiehajúcou globálnou ekonomickou a finančnou krízou.

Cieľom je vytvoriť dostatočný časový priestor na to, aby sa  najväčšia zdravotná poisťovňa v záujme stabilizácie a následného skvalitňovania poskytovania zdravotnej starostlivosti  dostala do takej hospodárskej kondície, aby nebola vystavená možným sankciám kvôli výsledkom hospodárenia z minulých období. 

Realizácia návrhu zákona nebude mať dopad na štátny rozpočet, rozpočty obcí a rozpočty vyšších územných celkov. Návrh nebude mať priamy finančný, ekonomický a environmentálny dopad, ani vplyv na zamestnanosť. Návrh zákona je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.  

Nie je dôvod nesprístupňovania návrhu zákona.
Materiál nie je predmetom vnútrokomunitárneho pripomienkového konania. 

B. Osobitná časť

K Čl. I
Zrušuje sa povinnosť zdravotnej poisťovne vykázať platobnú schopnosť podľa zákona účinného od 1.4.2011.

K Čl. II
Mení sa účinnosť ustanovení o platobnej schopnosti na 1. januára 2013.

K Čl. III
Navrhuje sa dátum nadobudnutia účinnosti zákona.
 
V Bratislave 30. marca 2011.

Iveta Radičová, v. r.
predsedníčka vlády 
Slovenskej republiky

Ivan Uhliarik, v. r.
minister zdravotníctva 
Slovenskej republiky